Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: megkötésérõl szóló 251/2001. (XII. 18.) Korm. rendelet
Paragraph Index: 578

9. pontban foglaltak szerint kell meghatároznia. Tõkeköltség elszámolása a költségszámítási modellben 9.1. A költségalapú árképzésû szolgáltatások esetében a távközlési szolgáltatók az elvárt nyereségüket tõkeköltség formájában építik be. 9.2. A tõkeköltség meghatározása az egyes szolgáltatásokhoz alkalmazott eszköz infrastruktúra a költségszámítás alapjául szolgáló idõszak kezdeti és záró idõpontjának megfelelõ könyv szerinti nettó érték számtani átlaga alapján történik. Ezt az értéket meg kell szorozni a Miniszterelnöki Hivatalt vezetõ miniszter által az R.-ben a teljesen felosztott költségek szerinti költségszámítási módszer vonatkozásában meghatározott tõkeköltségszorzó értékével. 9.3. A költségalapú árképzésre kötelezett távközlési szolgáltatóknak a tõkeköltség meghatározása során meg kell jelölniük, hogy az egyes szolgáltatások esetében mely eszközök teljes vagy részbeni könyv szerinti nettó eszközértékét vették figyelembe a tõkeköltség értékének meghatározása során. Egy adott eszköz valamely szolgáltatás esetében már figyelembe vett értékhányada más szolgáltatás tõkeköltség kalkulációjában nem jelenhet meg ismételten. 9.4. Az egyes szolgáltatások esetében a fenti módon kapott tõkeköltség értéket az adott szolgáltatáshoz tartozó eszközök Hálózati elemekhez kapcsolódó, mûködési vonatkozású tevékenységekhez rendelve, külön Eszközök költségkategóriában feltüntetett értékcsökkenési leírásához kell hozzáadni. Költségkategóriák tevékenységekhez rendelése 10.1. A távközlési szolgáltatóknak a tevékenység alapú költségszámításra épülõ költségallokációs modelljeikben a tevékenységek és költségkategóriák meghatározását követõen meg kell határozniuk, hogy azok milyen kapcsolatban állnak egymással. 10.2. A tevékenység-költségkategória összerendelés költségmeghatározó tényezõk segítségével történik. 10.3. Ha egy költségkategóriát egyértelmûen hozzá lehet rendelni valamely tevékenységhez, az elszámolást teljes egészében az adott tevékenységre kell elvégezni, a költségkategória költségmeghatározó tényezõje segítségével. 10.4. Ha egy költségkategória több tevékenységhez is kapcsolódik, az elszámolást az érintett tevékenységekre vonatkozóan kell elvégezni, az adott költségkategóriára alkalmazható mesterséges vetítési alap segítségével. 10.5. A távközlési szolgáltatóknak minden egyes költségkategória esetében meg kell határozniuk a költségkategóriához tartozó költségmeghatározó tényezõt, illetve — ha a költségkategória több tevékenységhez tartozik — a felosztáshoz alkalmazandó mesterséges vetítési alapot. 10.6. A költségmeghatározó tényezõk mindegyikének eleget kell tennie a következõ szempontoknak: (i) Objektíven meghatározható mûszaki, statisztikai vagy gazdasági adatokra épül; (ii) A költségkategória költségei segítségével az érintett tevékenységhez rendelhetõ. 10.7. Az alkalmazott költségmeghatározó tényezõket és mesterséges vetítési alapokat költségkategóriák szerinti bontásban a távközlési szolgáltatóknak dokumentálniuk kell és a költségszámítási modelljükhöz kapcsolva a Hírközlési Döntõbizottság részére be kell nyújtaniuk. Tevékenységek egymás közötti elszámolása 11.1. A költségszámítási modell pontossága érdekében alapelv, hogy az érintett szolgáltatásokra költségek kizárólag alaptevékenységekrõl rendelhetõk, a kialakításra kerülõ tevékenységmeghatározó tényezõk segítségével. 11.2. Ennek következménye, hogy a költségszámítási modellben kialakított általános hálózati, valamint támogató tevékenységek költségeit a tevékenységek szolgáltatásokra történõ allokációját megelõzõen fel kell osztani az alaptevékenységek között. 11.3. A hálózati általános és támogató tevékenységek alaptevékenységekre történõ elszámolása mesterséges vetítési alapok segítségével megy végbe, a következõ két lépésben: (i) Támogató tevékenységek felosztása meghatározott alaptevékenységekre; (ii) Az általános hálózati tevékenység költségeinek elszámolása az egyes szolgáltatások speciális hálózati tevékenységeire. 2002/2. szám 11.4. Az érintett tevékenységek és az alkalmazandó mesterséges vetítési alapok a következõk: Tevékenység Mesterséges vetítési alap Érintett tevékenységek Támogató tevékenységek Stratégia és üzletfejlesztés Pénzügy Mûködési tevékenységek Számvitel Értékesítési és ügyfélszolgálati tevékenységek Kontrolling (Vezetõi számvitel) Érintett tevékenységek költségaránya (szolgáltatás közvetlen költségei) Jogi tevékenység Speciális hálózati tevékenységek IT üzemeltetés Általános hálózati tevékenységek Emberi erõforrás gazdálkodás Egyéb tevékenységek Kommunikáció és PR Általános hálózati tevékenységek Szolgáltatáshordozó tervezése Adott idõszakban aktivált TE+IMM elsõdleges tevékenységek közötti megoszlása Speciális hálózati tevékenységek Szolgáltatáshordozó létesítése Adott idõszakban aktivált TE+IMM elsõdleges tevékenységek közötti megoszlása Speciális hálózati tevékenységek Szolgáltatáshordozó megszüntetése Adott idõszakban aktivált TE+IMM elsõdleges tevékenységek közötti megoszlása Speciális hálózati tevékenységek Tevékenységek elszámolása szolgáltatásokra tevékenységmeghatározó tényezõk segítségével 12.1. A távközlési szolgáltatóknak a tevékenység alapú költségszámításra épülõ költségallokációs modelljeikben a szolgáltatások és tevékenység meghatározását, valamint az egyes tevékenységek egymás közötti elszámolását követõen meg kell határozniuk, hogy a még nem elszámolt tevékenységek az egyes szolgáltatásokkal milyen kapcsolatban állnak. 12.2. A tevékenységszolgáltatás összerendelés tevékenységmeghatározó tényezõk segítségével történik. 12.3. A távközlési szolgáltatóknak minden egyes tevékenység esetében meg kell határozniuk a tevékenységhez tartozó tevékenységmeghatározó tényezõt, illetve — ha a tevékenység több szolgáltatáshoz tartozik — a felosztáshoz alkalmazandó mesterséges vetítési alapot. 12.4. Ha egy tevékenységet egyértelmûen hozzá lehet rendelni valamely szolgáltatáshoz, a tevékenység összköltségét teljes egészében az adott szolgáltatásra kell elszámolni, a tevékenységnek a tevékenységmeghatározó tényezõje segítségével. 12.5. Ha egy tevékenység több szolgáltatáshoz is kapcsolódik, a tevékenység összköltségét az érintett szolgáltatásokra vonatkozóan kell elszámolni, az adott tevékenységre alkalmazható mesterséges vetítési alap segítségével. 12.6. A tevékenységmeghatározó tényezõk mindegyikének eleget kell tennie a következõ szempontoknak: (i) Objektíven meghatározható mûszaki, statisztikai vagy gazdasági adatokra épül; (ii) A tevékenységeken összegyûlt költségek az adott tevékenységmeghatározó tényezõ segítségével az érintett szolgáltatás(ok)hoz rendelhetõ. 12.7. Az alkalmazott tevékenységmeghatározó tényezõket és mesterséges vetítési alapokat tevékenységek szerinti bontásban a távközlési szolgáltatóknak dokumentálniuk kell, és a költségszámítási modelljükhöz kapcsolva a Hírközlési Döntõbizottság részére be kell nyújtaniuk. Szolgáltatások egységköltségeinek meghatározása 13.1. A szolgáltatások egységköltségeinek meghatározása a szolgáltatásokhoz rendelt teljes költségtömeg és a szolgáltatásból a távközlési szolgáltató által a költségszámítás által érintett idõszakban értékesítésre került, teljes szolgáltatásmennyiség hányadosaként történik. 2002/2. szám 13.2. A szolgáltatások egységköltségeit a távközlési szolgáltatónak forint / szolgáltatási egység formában kell meghatároznia. 13.3. Az adott idõszakban értékesítésre kerülõ szolgáltatásmennyiséget a távközlési szolgáltató átlátható, objektív információkkal alátámasztott számításokkal köteles alátámasztani. Abban az esetben, ha az értékesítendõ szolgáltatásmennyiség értéke objektív információkra épülõ számítások alapján nem határozható meg, a távközlési szolgáltató becslést alkalmazhat. 13.4. Abban az esetben, ha az értékesítésre kerülõ szolgáltatásmennyiség meghatározása becsléssel történik, a távközlési szolgáltató köteles a becslés alapjául szolgáló paramétereket és feltételezéseit áttekinthetõ módon rögzíteni olyan formában, hogy azok az arra jogosult harmadik fél számára értelmezhetõek legyenek. Az Internet szolgáltatás távközlõ hálózaton történõ nyújtása során történõ felhasználásra nyújtott összekapcsolási szolgáltatás egységköltségének meghatározására vonatkozó különös szabályok 14.1. A távközlési szolgáltató köteles külön szolgáltatási ellenértéket meghatározni az összekapcsolási szolgáltatásokra arra az esetre nézve, ha az összekapcsolási szolgáltatást az igénybevevõ (közremûködõ szolgáltató) arra használja, hogy az elõfizetõnek szolgáltatóválasztás során — a közremûködõ szolgáltatótól Internet közvetett hozzáférés forgalmi szolgáltatást igénybe vevõ távközlési szolgáltató útján — Internet szolgáltatás távközlõ hálózaton történõ igénybevételét biztosítsa. 14.2. A távközlési szolgáltatók a 14.1. pont szerinti összekapcsolási szolgáltatás költségalapú ellenértékét olyan módon kötelesek kialakítani, hogy az a költségalapú árképzés alá tartozó szolgáltatások költségkalkulációitól függetlenül is értelmezhetõ legyen az arra feljogosítottak részére. 14.3. A távközlési szolgáltatók a 14.1. pont szerinti összekapcsolási szolgáltatás részeként saját döntésük alapján jogosultak részszolgáltatásokat kialakítani, abban az esetben, ha a részszolgáltatások költségkalkulációjából a teljes szolgáltatás költségei egyértelmû és áttekinthetõ módon elõállíthatók. A részszolgáltatások tevékenységeinek, illetve költségeinek meghatározási módjának eleget kell tennie a fõszolgáltatásra vonatkozó elõírásoknak. 14.4. A szolgáltató a 14.1. pont szerinti összekapcsolási szolgáltatáshoz, valamint a 17.3. pont alapján választható módon kialakítható rész szolgáltatásaihoz kapcsolódóan köteles meghatározni azokat a tevékenységeket, amelyek végzése a szolgáltatás nyújtásához kapcsolódik. 14.5. A szolgáltató a 14.1. pont szerinti összekapcsolási szolgáltatáshoz kizárólag olyan, ténylegesen végzett tevékenységeket rendelhet, amelyek végzését kizárólag ezen szolgáltatás nyújtása indokolja. 14.6. A szolgáltató a 14.1. pont szerinti összekapcsolási szolgáltatás végzéséhez rendelt tevékenységek között belsõ elszámolásokat nem végezhet. Ily módon a szolgáltatáshoz rendelt tevékenységekhez általános hálózati tevékenységekrõl, támogató tevékenységekrõl, illetve más tevékenységekrõl nem allokálhatók költségek. 14.7. A megnevezett szolgáltatáshoz kapcsolódóan kialakított tevékenységekhez a távközlési szolgáltatók kötelesek költségeiket az Irányelv általános rendelkezéseinek megfelelõ módon költségkategóriákba rendezni. A 14.1. pont szerinti összekapcsolási szolgáltatáshoz tartozó költségkategóriákat más, jelen Irányelvben meghatározott szolgáltatások költségkategóriáitól elkülönített módon kell kialakítani, és úgy kell meghatározni, hogy azokból a szolgáltatás egységköltsége egyértelmû és átlátható módon elõállítható legyen. 14.8. A 14.1. pont szerinti összekapcsolási szolgáltatáshoz tartozó költségkategóriákba olyan költségek különíthetõk el, amelyek közvetlenül és kizárólag annak nyújtásához kapcsolódnak. 14.9. A 14.1. pont szerinti összekapcsolási szolgáltatás ellenértékébe a szolgáltatást nyújtó távközlési szolgáltatók tõkeköltség beépítésére oly módon jogosultak, hogy az ellenértékbe beépülõ tõkeköltség értékének meghatározásakor a tõkeköltségszorzó értékét kizárólag azon eszközök könyv szerinti nettó értékéhez viszonyíthatják, melyek használata ezen szolgáltatás nyújtásának hiányában nem lenne indokolt. 14.10. Az ezen pontban nem szabályozott módszertani kérdésekben az Irányelv 1—13. pontjában foglaltak irányadók. Dr. Stumpf István s. k., a Miniszterelnöki Hivatalt vezetõ miniszter A Magyar Nemzeti Bank 1/2002. (MK 2.) MNB k ö z l e m é n y e a jegybanki alapkamat mértékérõl

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes